Det er store geografiske forskjeller på hvor man ser den største nedgangen i antall fysiske butikker. Generelt ser det ut som byene klarer seg bedre enn småstedene. Tall fra SSB og Virke som sammenligner årene fra 2008 til 2016 viser at det var Aust-Agder (-18,0 prosent), Oppland (-17,3 prosent), Finnmark (-16,9 prosent) og Sogn og Fjordane (-16,4 prosent) som opplevde størst nedgang. Akershus (-0,4 prosent), Vest-Agder (-5,0 prosent), Hordaland (-5,9 prosent) og Rogaland (-6,2 prosent) er de fylkene som kom best ut.